Զուլալ Գազանճյան

Զուլալ Գազանճյան (), սփյուռքահայ բանաստեղծ։

Կենսագրություն 
Զուլալ Գազանճյանը ծնվել է 1934 թվականի հոկտեմբերի 10-ին, Մուսալեռում։ 
Մանուկ հասակում մուսալեռցիների հետ տեղափոխվել է Անջար և նախնական կրթությունը ստացաել Անջարի ազգային «Յառաջ» նախակրթարանում, այնուհետև տեղափոխվել է Հալեպ։ 1949 թվականին մեկնել է Վենետիկ և ուսումը շարունակել «Մուրադ-Ռափայելյան վարժարանում»։ Ստեղծագործել է դպրոցական տարիներից։ 1954 թվականին վերադարձել է Հալեպ և մինչև 1961 թվական տեղի ազգային վարժարաններում աշխատել որպես ուսուցիչ։ 1961 թվականին հաստատվել է Փարիզում։

Հրատարակել է «Կեանքը՝ Քոյրս» (1964), «Արևածաղկի Մը Նման» (1975) քերթուածներու հատորները, «Շարունակելի» (1988, Վենետիկ), «Բանաստեղծութիւններ» (1996, Երևան) և «Քերթուածներ» խորագիրով քերթուածներու հատորը (2008, Հալեպ)։

Գրական-վերլուծական և բանասիրական հոդվածներով աշխատակցել է գրական մամուլին։

Մահ 
Մահացել է ծանր հիվանդությունից հետո, 2008 թվականի փետրվարի 24-ին, Ֆրանսայի Նիս քաղաքում։

Երկեր 
 «Կեանքը Քոյրս», Փարիզ 1964:
 «Արեւածաղկի մը Նման», Փարիզ 1975:
 «Շարունակելի», Վենետիկ 1992:
Հատընտիր հայ հին բանաստեղծութեան։ Հատոր Ա։ 1995։
 «Բանաստեղծութիւններ», Երևան, 1996:
 «Հատընտիր Հայ Հին Բանաստեղծութեան», Վենետիկ, 1998, երկու հատոր։
Քերթուածներ, Հալէպ։ Բերիոյ Հայոց թեմի հրատ., 2008:

Գրականություն 
 Բախտիար Հովակիմյան, Հայոց ծածկանունների բառարան, Ե., ԵՊՀ հրատ., 2005, էջ 579-580։

Ծանոթագրություններ

Արտաքին հղումներ 
 Մարուշ Երամյան | Ի՞ՆՉ ԿԸ ԿՈՐՍՆՑՆԵՆՔ

Սփյուռքահայ բանաստեղծներ
Մուրադ-Ռափայելյան վարժարանի սաներ